armvectores/hy_wikipedia_2023 huggingface dataset:
Գրիֆինների ընտանիքը

«Գրիֆինների ընտանիքը» (անգլ.՝ Family Guy, թարգ.` «Ընտանիքի մարդ»), ամերիկյան անիմացիոն սիթքոմ, ստեղծված կատակերգու անիմատոր Սեթ Մաքֆարլեյնի կողմից։ Մուլտսերիալը պատմում է Գրիֆինների ընտանիքի մասին, որը բաղկացած է ամուսիններ Պիտեր և Լոիս Գրիֆիններից, երեխաներ Քրիս, Մեգ և Սթյուի Գրիֆիններից, ինչպես նաև անձնավորված ընտանի շնից՝ Բրայանից։ Գործողությունները տեղի են ունենում Ռոդ Այլենդում գտնվող Քոհոգ գեղարվեստական քաղաքում։ Մուլտսերիալում առկա հումորը երբեմն հանդես է գալիս հավելային դրվագների միջոցով՝ կծու երգիծանքի ենթարկելով ամերիկյան զանգվածային մշակույթի այս կամ այն տարրերը։


== Պատմությունը և ստեղծումը ==


=== Առաջացումը ===
Գաղափարն առաջացել է Սեթ Մաքֆարլեյնի մոտ 1995 թվականին, երբ վերջինս սովորում էր Ռոդ Այլենդի դիզայնի դպրոցում։ Նրա դիպլոմային աշխատանքը «Լարիի կյանքը» անիմացված կարճամետրաժն էր։ Մուլտֆիլմը դրական տպավորություն թողեց «Hanna-Barbera» անիմացիոն ստուդիայի վրա, և ստուդիան Մաքֆարլեյնին առաջարկեց անիմատորի աշխատանք։ 1997 թվականին Մաքֆարլեյնը շարունակեց զարգացնել դիպլոմային աշխատանքի նախատիպը՝ վերնագրելով «Լարին և Սթիվը»։ Այն ցուցադրում էր Լարի անունով միջին տարիքի տղամարդու հարաբերությունները իր ինտելեկտուալ շան հետ։ Այն ցուցադրվեց 1997 թվականի փետրվարի 5-ին՝ որպես «What-a-Cartoon» անիմացիոն ցուցադրության հատված, «Cartoon Network» կաբելային հեռուստաընկերությամբ։ Մաքֆարլեյնն այդ ժամանակ 23 տարեկան էր։ Մուլտֆիլմը գրավեց «20th Century Fox» ստուդիայի ուշադրությունը, և նրանք առաջարկեցին Մաքֆարլեյնին պատրաստել սերիալ, որը հիմնված կլինի գլխավոր հերոսների վրա՝ ցուցադրման պատրաստման համար Մաքֆարլեյնին հատկացնելով 50 000 ԱՄՆ դոլար։ Մակֆարլեյնը ներկայացրեց պատրաստ նախագիծը տանն աշխատելուց 6 ամիս հետո։
Նոր սերիալը հետևում էր վերոնշյալ կարճամետրաժի մի քանի յուրահատկություններ, այդ թվում՝ Լարին և Սթիվը նախատիպ էին հանդիսանում Պիտերի և Բրայանի համար։ Մաքֆարլեյնը կատակում է, որ «Լարիի կյանքի» և «Գրիֆինների» մեջ տարբերությունն այն է, որ դրանցից առաջինի պրեմիերան կայացել է ուսանողների հանրակացարանում, իսկ երկրորդինը՝ Սուպերբոուլի ցուցադրությունից հետո։ Իր արվեստի համար Մաքֆարլեյնի համար ոգեշնչություն են հանդիսացել այնպիսի մուլտեր, ինչպիսիք են «Սիմփսոնները», «Բոլորը ընտանիքում»-ը, «Լարի Սանդերսի շոու»-ն։


=== Սցենար ===
Մեկ էպիզոդի ստեղծման համար պահանջվում է մոտ 10 ամիս, քանի որ անիմացիան նկարվում է ձեռքով։ Հետևաբար՝ շոուն հազվադեպ է պարունակում հղումներ սերիայի թողարկման շուրջ՝ ի տարբերություն «Հարավային այգու», որում սերիայի ստեղծումը պահանջում է մոտ 3 շաբաթ, ինչը թույլ է տալիս սցենարիստներին հղումներ կատարելով ընթացիկ իրադարձություններին՝ դարձնել սերիալն ակտուալ։ Առաջին սցենարիստները, ում հետ Մաքֆարլեյնը պետք է աշխատեր, նախկինում անիմացիոն հեռուստաշոուի համար սցենարներ պատրաստելու փորձ չունեին։
Մաքարլեյնը, իր խոսքերով, հին դրամատիկական ռադիոշոուների շատ մեծ երկրպագու էր։ Դրանցից մեկը՝ «Սասպենսը», 1940-ականների բազմասերիանոց ռադիոշոու էր, որտեղ յուրաքանչյուր առանձին թողարկում դուրս էր գալիս «չար» վերնագրով։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Yahoo!TV էջը (անգլ.)
TV.com էջը Archived 2014-01-31 at the Wayback Machine. (անգլ.)
Դիմակը (ֆիլմ)

«Դիմակը» (անգլ.՝ The Mask), ռեժիսոր Չակ Ռասելի ֆիլմերից, որի գլխավոր դերերը մարմնավորում են Ջիմ Քերրին, Քեմերոն Դիազը, Փիթեր Ռիգերտը, Փիթեր Գրինը, Էմի Յասբեկը, Ռիչարդ Ջենին, Օրեսթես Մատասենան, Տիմ Բեգլին, Նենսի Ֆիշը, Ջոնի Ուիլյամսը։


== Սյուժե ==
Բանկի համեստ, ամաչկոտ աշխատակիցն այնքան է կոմպլեքսավորված, որ աղջիկների հետ իրեն անվստահ է զգում։ Ճակատագրի բերումով նրա մոտ է ընկնում մի կախարդական դիմակ և Ստենլի Իպկիսը ձեռք է բերում անխոցելի անիմացիոն կոմիքսային հերոս դառնալու հնարավորություն։ Նա վերածվում է սուպեր հերոսի և պատրաստ է մենամարտել հանցագործությունների դեմ, ինչպես Բեթմենը։ Եվ այսպես, նա առավոտյան համեստ և հնազանդ ծառայող է, իսկ երեկոյան սուպեր հերոս։


== Դերերում ==


== Ծանոթագրություններ ==


== Արտաքին հղումներ ==
Դիմակը(անգլ.) ֆիլմը Internet Movie Database կայքում
«Դիմակը»(ռուս.) ֆիլմը ԿինոՊոիսկ կայքում։
Հասունացում (բուսաբանություն)

Հասունացում, սերմերի և պտուղների, մորֆոլոգիական, ֆիզիոլոգիական և կենսաքիմիական փոփոխությունների ամբողջություն, սերմի մեջ լրիվ ձևավորվում է սաղմը, կուտակվում պահեստային սննդանյութերը, վերջնականապես կազմավորվում է պտղապատյանը, որը պաշտպանում և նպաստում է սերմերի տարածմանը։ Սերմերը կազմավորվում են ձևավորման, հատիկալիցի և հասունացման փուլերում։ Ձևավորման փուլում դրանք մեծանում են և հասնում իրենց վերջնական մեծությանը։ Հատիկալիցի փուլը բնորոշվում է օրգանական նյութերի ինտենսիվ կուտակմամբ։ Սերմերում չոր նյութերի կուտակումը դադարում է, երբ խոնավությունը նվազում է մինչև 35—40%֊ի։ Հասունացման փուլը բնորոշվում է սերմերի մեջ չոր նյութերի և խոնավության կուտակման լրիվ դադարումով։ Հատիկային կուլտուրաների սերմերի հասունացումը ընթանում է 3 շրջանով՝ կաթնային, մոմային և լրիվ հասունացման։ Կաթնային հասունացման ժամանակ բույսերն ունենում են ընդհանուր կանաչ տեսք, միայն ստորին մասերում դիտվում է տերևների և ցողունի դեղնում։ Հատիկն արտաքինից կանաչավուն է, պարունակում է կաթնանման հեղուկ, որի մեջ օսլան գտնվում է կախույթի ձևով։ Սերմերում օրգանական նյութերի կուտակումը շարունակվում է։ Սաղմը լրիվ ձևավորված է, բայց աճը ավարտված չէ։ Մոմային հասունացման շրջանում բույսերը գրեթե ամբողջությամբ դեղնում են, կանաչ գունավորումը պահպանվում է միայն ցողունի վերին հանգույցներում։ Սերմն ունենում է մոմային կազմություն, դեղին գունավորում։ Օրգանական նյութերի կուտակումը, սաղմի աճն ու զարգացումը դադարում է։ Լրիվ հասունացման շրջանում բույսերն ամբողջովին դեղնում են։ Սերմերը պնդանում են։ Սաղմը լրիվ ձևավորված ու զարգացած է։ Սերմերն ունեն բարձր ապրանքային որակ։ Դրանց ծլունակությունը սկզբում ցածր է, բայց ետբերքահավաքային հասունացումն անցնելուց հետո հասնում է բնականոն վիճակի։ Հնդավոր պտղատու կուլտուրաների մոտ տարբերում են պտուղների հասունացման քաղիև տեխնիկական փուլերը։ Առաջին դեպքում բույսից քաղված պտուղները կարող են հասունանալ, ձեռք բերել պահանջվող գույնը, համը և բույրը։ Տեխնիկական հասունացման ժամանակ պտուղներն ունեն տվյալ սորտին հատկանշական գույն, համ և բույր։ Հասունացման վրա ազդում են օդի ջերմությունը և հարաբերական խոնավությունը, եղանակը, հողի խոնավությունն ու բերրիությունը։
Լիմոր Ֆրիդ

Լիմոր Ֆրիդը (անգլերեն՝ Limor Fried), նաև ճանաչված որպես լեյդիադա (անգլերեն՝ ladyada, 20-րդ դար, ԱՄՆ), ամերիկացի էլեկտրական ճարտարագետ և Ադաֆրութ ինդաստրիզ (անգլերեն՝ Adafruit Industries) էլեկտրական զբաղմունքային ընկերության տերն է։ Նա ազդեցիկ անձնավորություն է բաց ապարատային ապահովման ասպարեզում․ մասնակցել է առաջին Բաց ապարատային ապահովման գագաթնաժողովին և Բաց ապարատային ապահովման սահմանման մշակման մեջ ներդրում է ունեցել։


== Գործունեություն ==
Ֆրիդն իր մագիստրատուրան ճարտարագիտության մեջ ստացել է Մասաչուսեթսի տեխնոլոգիական ինստիտուտից։ Հանդիսանում է Ադաֆրութ ինդաստրիզի հիմնադիրը, ինչպես նաև ընկերության կողմից վաճառվող էլեկտրական քիտերի նախագծող ճարտարագետը։
2009 թվականին Էլեկտրոնային առաջադեմ հիմնադրամի Ռահվիրայի պարգևին է արժանացել բաց ապարատային և ծրագրային ապահովման համայնքներում իր մասնակցության համար։
2011 թվականին, Ֆրիդն արժանացել է Ֆաստ ընկերության կողմից շնորհված «Ամենաազդեցիկ կանայք տեխնոլոգիայում» պարգևին։


== Ծանոթագրություններ ==


== Արտաքին հղումներ ==
ladyada.net—Լիմոր Ֆրիդի անձնական կայքը
adafruit.com—Լիմոր Ֆրիդի ընկերությունը
Քաղցկեղածին

Քաղցկեղածիններ կամ կանցերոգեններ (լատ.՝ cancer - քաղցկեղ և հին հունարեն՝ γεννάω - ծնել), նյութեր կամ ֆիզիկական գործոններ, որոնք ընդունակ են առաջացնել քաղցկեղ և/կամ նպաստել դրա զարգացմանը։


== Տես նաև ==
Քաղցկեղածինների ցանկ
Կարրարա ակադեմիա

Կարրարա ակադեմիա (իտալերեն՝ Accademia Carrara), արվեստի պատկերասրահ և ակադեմիա Իտալիայի Բերգամո քաղաքում։


== Պատմություն ==
Պատկերասրահի հիմնումը վերագրվում է մեկենաս և կոլեկցիոներ կոմս Ջակոմո Կարրարային, որը 18-րդ դարի վերջին հարուստ ժառանգություն է թողել Բերգամո քաղաքին։ Կոմսի մահից հետո, 1796 թվականից մինչև 1958 թվականը` Բերգամո քաղաքի կոմունայի` ղեկավարումը վերցնելը, նրա ունեցվածքը տնօրինել են նշանակված կոմիսարներ։ 1810 թվականին ըստ ճարտարապետ Սիմոն Էլիայի նախագծի կլասիցիզմի ոճով նոր շինություն է կառուցվել։ 

Կոմս Ջակոմո Կարրարայի հավաքածուն, որում հաշվվում էր մոտ մեկուկես հազար աշխատանք, մասամբ վաճառվել է, սակայն շարունակել է ինտենսիվորեն համալրվել, հիմնականում` նվիրատուների հաշվին. 1866 թվականին կտավներ են ստացվել` ըստ կոմս Գուլելիմո Լոկիսի կտակի, 19-րդ դարի վերջին` սենատոր Ջովաննի Մորելլիի կողմից և 1998 թվականին` արվեստաբան Ֆեդերիկո Ձերիի կողմից։ Պատկերասրահի հավաքածուն համալրվել է մոտ 200 այլ նվիրատվություններով։
Այժմ հավաքածուի մեջ հաշվվում է 1800 կտավ, որոնց մեջ են այնպիսի վարպետների աշխատանքներ, ինչպիսիք են Ջորջիո Սկյավոնեն, Պիզանելլոն, Բոտիչելլին, Անդրեա Մանտենյան, Ռաֆայել Սանտին, Մորոնին, Բասկենիսը, Գալգարիոն, Ջովաննի Բատիստա Տիեպոլոն, Ջովաննի Անտոնիո Կանալետտոն և Ջովաննի Կարնովալլին։
Գեղանկարչությունից բացի թանգարանում առկա են նաև նկարներ ու փորագրություններ, քանդակներ, ճենապակի, կահույք և մեդալների հավաքածու։
1973 թվականին պատկերասրահի առաջին հանրային բացման ժամանակ կոմս Կարրարան ցանկություն է հայտնել պատկերասրահին կից հիմնել նկարչության ու գեղանկարչության դասընթացներ։ Դպրոցը, որը մինչև 1912 թվականը գտնվում էր պատկերասրահի հետ նույն շենքում, այժմ տեղակայված է հարևանությամբ գտնվող շինության մեջ։ 1908 թվականին այն դարձել է պաշտոնապես ճանաչված Գեղեցիկ արվեստների ակադեմիա (Accademia di Belle Arti):
1991 թվականին ակադեմիային է միացել ժամանակակից արվեստի Galleria d’Arte Moderna e Contemporanea (GAMEC) պատկերասրահը, որը տեղակայված է եղել հենց պատկերասրահի նեոկլասիկ ոճով կառուցված շինության դիմաց։ Պատկերասրահն այս պահին ունի 10 ցուցասրահ, որոնք տեղակայված են երեք հարկերում։ 1999 թվականի հունիսից, որպես Raccolta Gianfranco e Luigia Spajani վերակազմավորվելուց հետո, այստեղ պահվում են 20-րդ դարի իտալացի և օտարերկրացի այնպիսի վարպետների գործեր, ինչպիսիք են Ումբերտո Բոչոնին, Ջորջո Մորանդին, Մասիմո Կամպիլյին, Կազորատին, Սավինյոն, Ջորջո դե Կիրիկոն, Վասիլի Կանդինսկին, Սազերլանդը և Ջակոմո Մանցուն։ 
2008 թվականից Կարրարա ակադեմիան լայնորեն վերակառուցվել է։ Անհրաժեշտ վերակառուցումից հետո Պատկերասրահը վերաբացվել է 2015 թվականի ապրիլի 23-ին։ Այժմ այն ժամանակակից թանգարան է, որտեղ առկա են հանրությանն սպասարկելու անհրաժեշտ բոլոր պայմանները։ Սկսած 2016 թվականից` թանգարանը ղեկավարվում է Կարրարա ակադեմիայի հիմնադրամի կողմից։


== Տնօրեններ ==
Ակադեմիայի տնօրեններն են եղել Ջուզեպպե Դիոտտին, Էնրիկո Սկուրին, Չեզարե Տալլոնեն, Պոնցիանո Լովերինին, Լուիջի Բրինյոլին, Աքիլե Ֆունին, Տրենտո Լոնգարետտին, Պիեռլուիջի դե Վեկկին, Մարիո Կրեշին և Մարիա Գրացիա Ռեկանատին։


== Ծանոթագրություններ ==


== Արտաքին հղումներ ==
Կարրարա ակադեմիայի պաշտոնական կայքը
GAMEC պատկերասրահի պաշտոնական կայքը
Լևակշա

Լևակշա (ռուս.՝ Левакша), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տոլշմա գետի ձախ ափում՝ 19 կմ հեռավորության վրա։ Գետի երկարությունը 26 կմ է։ Ակունքը գտնվում է Լևակշաի ճահճուտներում, 10 կմ հարավ Նիկոլսկի գյուղի մոտ և Տոտմից 65 կմ հարավ-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007865
Հիդրոլոգիական ուսումնասիրությունների կոդը - 103000786
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ցուցամատ

Ցուցամատ (լատ.՝ digitus secundus), ձեռքի երկրորդ մատը։ Գտնվում է բութ մատի և միջնամատի միջև։ Սովորաբար ամենազգայուն և արագաշարժ մատն է։ Ցուցամատը որոշ մարդկանց մոտ մատնեմատից կարճ է, մյուսների մոտ՝ երկար։
Ցուցամատի ամենակարևոր ֆունկցիաներից մեկը մատնացույց անելն է (որից էլ անունը)։ Չնայած տարբեր մշակույթներում ցուցամատով մատնացույց անելը համարվել է վիրավորական և դրա փոխարեն օգտագործվել են միջնամատը (հին հույներ) կամ բութ մատը (ասիական երկրներ)։
Ցուցամատով կանչելը համարվում է վիրավորական ժեստ։


=== Հետաքրքիր փաստեր ===
Տնկած ցուցամատը, երբ մյուս մատները ծալված վիճակում են, նշանակում է «մեկ» կամ «մի հատ»։
Աջ ու ձախ կամ առաջ ու հետ թափահարելիս զգուշացում է կամ սպառնալիք («մատ թափ տալ»)։
Շուրթերին մոտեցված ցուցամատը նշանակում է՝ խնդրել կամ պահանջել լռություն։
Ցուցամատը և բութ մատը ծայրերը կպցրած և օ-ի տեսքով ցույց տալը նշանակում է՝ «Ամեն ինչ լավ է»։
		
		
		


== Ծանոթագրություններ ==
Վարալի

Վարալի (ռուս.՝ Варали), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 231 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յու-Ես-Եյ Թուդեյ

«Յու-Ես-Եյ Թուդեյ» (անգլ.՝ USA Today, թագմանաբար՝ «ԱՄՆ Այսօր»), ԱՄՆ-ի առաջին համազգային օրական թերթ։ Հիմնվել է Վաշինգտոն շրջանում գործարար Էլ Նյուհարթի կողմից։ Թերթի առաջին համարը թողարկվել է 1982 թվականի սեպտեմբերի 15-ին։ Տպվում է Միացյալ Նահանգների 37 տեղերում և հինգ տեղերում արտասահմանում։ Առաջին գլխավոր խմբագիրն է եղել Ջոն Սայգենթալերը։ Հրատարակչությունը պատկանում է Gannett Company մեդիա խմբին։

Մինչ USA Today թերթի հայտնվելը ԱՄՆ շուկայում թերթերի վաճառքները սեգմենտավորվում էին տարածաշրջանային սկզբունքով, ամեն մեծ քաղաքում ավելի շատ վաճառվում էր տեղական թերթը։ Իր թերթի էջերին Նյուհարթը ամեն կերպ ընդգծում էր ազգի միասնությունը, աշխատելով ներկայացնել դա առանց որևէ տարածաշրջանային շեղումների։ Խմբագրական սյունին զուգահեռ միշտ ներկայացվում է սյուն, որտեղ կարող էին իրենց կարծիքը ներկայացնել հակադարձ տեսակետի կրողները։
Ի հակադրություն գործարար թերթերի, այնպիսիք, ինչպիսին են The Wall Street Journal-ը և The New York Times-ը,  չոր գործնական ոճին, USA Today-ը հրատարակվում է գունավոր լուսանկարներով և խոշոր գրաֆիկական պատկերներով, լայնորեն լուսաբանելով սպորտի և հայտնի մարդկանց կյանքի մանրամասները։ Մեծ տեղ էր տրվում հարցումների արդյունքների տպագրությանը։
2008 թվականի դրությամբ USA Today-ը շրջանցել է բոլոր ԱՄՆ թերթերը տպաքանակով, և անգլալեզու թերթերի մեջ զիջում էր միայն հնդկական The Times of India թերթին։


== Ծանոթագրություններ ==


== Արտաքին հղումներ ==
Լրատվական կայք
Runnin' Blue

Runnin' Blue-ը ամերիկյան լեգենդար ռոք խումբ The Doors-ի երգն է։ Երգը ընդգրկվել է խմբի չորրորդ ստուդիական ալբոմում՝ The Soft Parade-ում 1969 թվականին։ Թողարկվել է որպես ալբոմի չորրորդ և վերջին սինգլ նույն թվականին և սինգլի Բ կողմը եղել է Do It երգը։ Երգը զբաղեցրել է 64-րդ հորիզոնականը Ամերիկայի չարթերում։
Ռոբի Կրիգերի կրկներգի ժամանակ ձայնակցում է Ջիմ Մորիսոնին, և սա այն քիչ երգերից որտեղ Ռոբի Կրիգերը կատարում է վոկալային հատվածը։
Երգը նաև հայտնի Ջիմ Մորիսոնի նախաբանով, որը նվիրված է այն ժամանակ դեռ նոր մահացած Օթիս Ռեդինգին։

Այս բառերը կատարվում են ակապելա տարբերակով, և վերցված են Լիդ Բելլիի «Po' Howard» (կամ «Poor Howard» որոշ հավաքածու ալբոմներում) որտեղ Մորիսոնը Հովարդ անունը փոխում է Օթիսով։ Երբեմն այս երգի նախաբանը համերգների ժամանակ կատարվել է «When the Music's Over» երգի վերջնամասում։ Երգը նաև որոշ բառաևին փոխառումներ է ունեցել Օթիս Ռեդինգի «(Sittin' On) The Dock of the Bay» երգից։
Ջեսսի Մքռեյնոլդս նվագում է մանդոլինը երգի ժամանակ։


== Անձնակազմ ==
Ջիմ Մորիսոն - վոկալ
Ռեյ Մանզարեկ - ստեղնաշարային գործիքներ
Ռոբի Կրիգեր - կիթառ
Ջոն Դենսմոր - հարվածային գործիքներ


== Չարթեր ==


== Ծանոթագրություններ ==
Անտոանետա Ստեֆանովա

Անտոանետա Ստեֆանովա (բուլղար․՝ Антоанета Стефанова, ապրիլի 19, 1979(1979-04-19), Սոֆիա, Բուլղարիայի Ժողովրդական Հանրապետություն), բուլղար շախմատիստուհի, աշխարհի տասներորդ չեմպիոնուհին (2004-2006), Եվրոպայի չեմպիոնուհի (2002)։ Արագ շախմատի աշխարհի չեմպիոնուհի (2012)։


== Կենսագրություն ==
Շախմատով սկսել է զբաղվել 4 տարեկանում, իսկ առաջին պատվավոր պարգևը ստացել է 1989 թվականին, երբ դարձել է մինչև 10 տարեկան աղջիկների աշխարհի չեմպիոնուհի։ Հետո դարձել է մինչև 14 տարեկան աղջիկների արագ շախմատի Եվրոպայի չեմպիոնուհի։
2002 թվականին դարձել է միջազգային գրոսմայստեր։
2004 թվականի հունիսի 5-ին կանանց աշխարհի առաջնության եզրափակիչ փուլում Ստեֆանովան 2½-½ հաշվով հաղթել է ռուս շախմատիստուհի Եկատերինա Կովալևսկայային և դարձել կանանց աշխարհի չեմպիոնուհի։
2004 թվականի նոյեմբերի 22-ից Անտոանետա Ստեֆանովան կրում է Պլովդիվ քաղաքի պատվավոր քաղաքացու կոչումը։
2012 թվականին Խանտի Մանսիյսկում, կանանց աշխարհի առաջնությունում, զբաղեցրել է երկրորդ տեղը՝ եզրափակչում թայ-բրեյքում զիջելով ուկրաինուհի Աննա Ուշենինային (2-2, 1½-½)։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Անձնական էջը ՖԻԴԵ-ի կայքում
Անձնական էջը Chessgames բազայում
Անձնական էջը 365chess.com կայքում
Կուկշա (Տոմայի վտակ)

Կուկշա (ռուս.՝ Кукша), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի ձախ ափին՝ 523 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կալվինյանո

Կալվինյանո (իտալերեն՝ Calvignano), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 125 մարդ (2004 թվական)։ Խտությունը կազմում է 18 մարդ/կմ²։ Տարածքը 7 կմ² է։ Փոստային ինդեքս՝ 27045։ Հեռախոսային կոդ՝ 0383։


== Ժողովրդագրություն ==
Բնակչություն


== Կապի տվյալներ ==
Հռախոս՝ 0383 871120
Էլեկտրոնային փոստ՝ info@comune.calvignano.pv.it
Պաշտոնական կայք՝ http://www.comune.calvignano.pv.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գրիգոր Միքայելյան

Անվան այլ կիրառումների համար տե՛ս՝ Գրիգոր Միքայելյան (այլ կիրառումներ)Գրիգոր Գաբրիելի Միքայելյան (1893, Դոնի Ռոստով, Դոնի զորքի մարզ, Ռուսական կայսրություն - հոկտեմբերի 28, 1953(1953-10-28) Երևան), հայ պատմաբան, մանկավարժ։ Պատմական գիտությունների դոկտոր (1948), պրոֆեսոր (1949)։


== Կենսագրություն ==
1920-1922 թթ. սովորել է Դոնի Ռոստովի համալսարանի պատմաբանասիրական ֆակուլտետում, 1926 թվականին ավարտել է Երևանի համալսարանի մանկավարժական (հասարակագիտական) ֆակուլտետի պատմագրական բաժինը։ Ընդհանուր և միջին դարերի պատմության դասընթացներ է կարդացել Երևանի բուհերում։ Եղել է ՀԽՍՀ արխիվային վարչության ավագ գիտաշխատող (1933-1938), Հայկական մանկավարժական ինստիտուտի պատմության ֆակուլտետի դեկան (1938), 1938-1944 թթ.` նույն ինստիտուտի ընդհանուր պատմության ամբիոնի վարիչ, 1944-1953 թթ.` ՀԽՍՀ ԳԱ պատմության ինստիտուտի ավագ գիտաշխատող։ Արժեքավոր է Միքայելյանի «Կիլիկյան հայկական պետության պատմությունը» (1952, ռուսերեն) մենագրությունը, որտեղ նա հանգամանորեն վերլուծել է Կիլիկյան Հայաստանի առաջացման ու անկման սոցիալ-քաղաքական պատճառները, բացահայտել նրա դերը Արևելքի և Արևմուտքի երկրների քաղաքական, տնտեսական և մշակութային փոխհարաբերություններում։


== Գրականություն ==
Հայկական համառոտ հանրագիտարան, 1999։ հ. 3:


== Ծանոթագրություններ ==
Պոչինկովսկի շրջան (այլ կիրառումներ)

Պոչինկովսկի շրջան, կարող է վերաբերել՝

Պոչինկովսկի շրջան - մունիցիպալ շրջան Ռուսաստանի Դաշնության Սմոլենսկի մարզում
Պոչինկովսկի շրջան - մունիցիպալ շրջան Ռուսաստանի Դաշնության Նիժնի Նովգորոդի մարզում
Պոսիդոնիոս

Պոսիդոնիոս (Ποσειδώνιος, մ.թ.ա. 139/135 թթ., Ապամեա - 51/50 թթ., Հռոմ), հին հույն ստոիկյան փիլիսոփա, պատմիչ, աշխարհագրագետ, աստղագետ։ Հանդիսանում է միջին ստոիկյան փիլիսոփայական ուղղության կարկառուն ներկայացուցիչներից մեկը։ Մ.թ.ա. 97 թ. Հռոդոսում հիմնել է փիլիսոփայական դպրոց, որտեղ ուսում են ստացել ազնվական հռոմեացիները, այդ թվում Կիկերոնն ու Պոմպեոսը։ Նրա երկերից 57 գրքից բաղկացած «Պատմությունը» (պահպանվել են միայն հատվածներ) հանդիսանում է Պոլիբիոսի «Համաշխարհային պատմության» շարունակությունը։ Հեղինակը շարադրել է մ.թ.ա. 146 - 88 թթ. դեպքերը։
Պոսիդոնիոսը գտնում էր, որ մարդկային կրքերը պետք է վերահսկվեն բանականության կողմից, հակառակ դեպքում դրանք վնասակար են։ Հռոմեական կայսրությունը նույնացնում էր ստոիկյան եղբայրության հետ, քանի որ այն ձգտում էր միավորել աշխարհի բոլոր ժողովուրդները։


== Ծանոթագրություններ ==
Արշակ Մկրտչյան

Արշակ Մկրտչյան (1880, Կտրած քար, Արճեշ, Վանի մարզ, Թուրքիա), հայ բժիշկ։


== Կենսագրություն ==
Արշակ Մկրտչյանը ծնվել է մոտ 1880 թվականին, Վանի նահանգի Արճեշի գավառակի Կտրած քար գյուղում։ Ունեցել է եղբայրներ՝ Մանուկ (եղել է Կտրած քար գյուղի ռեսը, 1915 թվականին մահացել է բնական մահով), Իսրայել, Պապեր և քույրեր՝ Քիշմիշ, Դիլբար։ Բարձրագույն բժշկական կրթություն է ստացել։ Վանի նահանգի Բերկրիի գավառակի կենտրոն Բերկրի քաղաքում բժիշկ է աշխատել։
Եղել է անվանի և բազմահմուտ բժիշկ։ Նրան հիվանդի մոտ տարել են միայն կառքով և վճարել միայն ոսկեդրամով։ Եղել է ամուսնացած և ունեցել Երվանդ (ծնված 1906) և Սմբատ (ծնված 1908) որդիներին։
1915 թվականին Մեծ Եղեռնի ժամանակ ընտանիքի անդամները միմյանց կորցրել են։


== Ժառանգներ ==
Երվանդն ու Սմբատը գաղթականների քարավանով հասել են Ալեքսանդրապոլ և այնտեղ կորցրել միմյանց։ Սմբատը տեղավորվել է Ալեքսանդրապոլի ամերիկյան որբանոցում։ Նա հետագայում ոչինչ չի իմացել եղբոր ու ծնողների ճակատագրի մասին, ուստի ենթադրել է, որ վերջիններս զոհվել են, այլապես ինչ-որ կերպ կգտնեին միմյանց։ Սմբատը Լենինականում (Ալեքսանդրապոլ) միջնակարգ կրթությունն ավարտելուց հետո Երևան է տեղափոխվել։
Բժշկի թոռները՝ Երվանդ և Սոնա Սմբատի Մկրտչյանները 2008 թվականի դրությամբ ապրել են Երևանում։
Բժշկի Դիլբար քույրը և նրա ընտանիքն ապրում են Հայաստանի Կոտայքի մարզի կենտրոն Հրազդան քաղաքի Կոճոր թաղամասում։


== Գրականություն ==
Թոռների՝ Երվանդ և Սոնա Սմբատի Մկրտչյանների հայտնած տեղեկությունը, 20-12-2008 թ.։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Գիշերը Disco ոճով

«Գիշերը Disco ոճով» (ռուս.՝ «Ночь в стиле Disco»), ամանորյա երաժշտական ֆիլմ, որ ցուցադրվել է 2004 թվականի դեկտեմբերի 31-ի լույս 2005 թվականի հունվարի 1-ի գիշերը СТС (Ռուսաստան) և 1+1 (Ուկրաինա) ալիքներով։ Այն СТС ալիքի և Դիսկո ռադիոյի համատեղ արտադրություն է։ Նկարահանվել է 2004 թվականի նոյեմբերի 2-13-ը «Մոսֆիլմի» տաղավարներից մեկում։ Որպես պրոդյուսեր հանդես է եկել Ալեքսանդր Ցեկալոն, իսկ որպես բեմադրող ռեժիսորներ հրավիրվել են Ֆելիքս Միխայլովն ու Եգոր Դրուժինինը։
Ֆիլմը ներկայացնում է 1980-ական թվականների մթնոլորտը դիսկո ոճի հիթերի ու փոխված գործիքավորման, ինչպես նաև վառ հագուստների ու դեկորացիաների միջոցով։ «Գիշերը Disco ոճով» ֆիլմը թողարկվել է VHS և DVD կրիչներով։


== Սյուժե ==
Չորս ընկերներ, որոնց մարմնավորում են О.С.П. ստուդիայի մասնակիցները (Տատյանա Լազարևա, Միխայիլ Շաց, Սերգեյ Բելոգոլովցև, Պավել Կաբանով), գնում են համերգ, նրանց դիմավորում է դիջեյ և քաղաքագլուխ Դիսկո Փուփը, որը հետագայում հանդես է գալիս որպես մատուցող (Անդրեյ Բոչարով) և մեքենան վերածում բզեզի, իսկ խիստ ոճի հագուստները՝ գույնզգույն վերնաշապիկների ու տաբատների։ Նրանք զվարճանում են, ընկնում անհարմար դրությունների մեջ, ունկնդրում աստղերի հիթային երգերի կատարումները, ապա իրենք էլ հայտնվում են բեմում։ Վերջում բոլոր կատարողները հավաքվում են ամանորյա տոնածառի մոտ և կատարում եզրափակիչ երգը տոնածառի մասին։


== Երգեր ==
Գլյուկոզա – «Я шагаю по Москве» («Ես քայլում եմ Մոսկվայով» ֆիլմից)
Քրիստինա Օրբակայտե – «Катюша»
Гости из будущего – «Наш сосед»
ՎԻԱ Գրա և Ալեքսանդր Ցեկալո – «Если б я был султан»
Руки Вверх! – «Если у вас нету тёти» («Ճակատագրի հեգնանք, կամ բաղնիքդ անուշ» ֆիլմից)
О.С.П.-ստուդիա –  հատվածներ «Moscou», «Midnight», «Dancer» երգերից
Նիկոլայ Բասկով – «DISCO»
Բորիս Մոիսեև և Блестящие – «Честно говоря»
Լեոնիդ Ագուտին և Անժելիկա Վառում – «Сердце»
Անաստասիա Ստոցկայա – «Мий ридний край»
Վալերի Սյուտկին – «Постой, паровоз»
Премьер-министр – «Подмосковные вечера»
Smash!! – «Last Christmas»
Ալեքսեյ Կորտնև – «Мой адрес – Советский Союз»
Ռուսլանա – «Besame Mucho»
«Ումաթուրման» – «Главное, ребята»
Վլադիմիր Պրեսնյակով և Сливки – «Sunny»
«Звери» – «Несе Галя воду»
Секрет – «Back in the U.S.S.R.»
Отпетые мошенники և Կատյա Լել – «Маруся, раз, два, три, калина»
Иванушки Int. – «Venus»
Чай вдвоём և Мурзилки Int. – հատվածներ շանսոն երգերից
Непара – «Червона рута»
REFLEX և Դմիտրի Կլիմաշենկո – «Белые розы»
Օլեգ Սկրիպկա – «Ты ж мене пидманула»
Դիմա Բիլան և Динамит – «Крутится, вертится шар голубой...»
Անի Լորակ – «Топ, топ, топает малыш»
Բոլոր աստղերը – հատվածներ «В лесу родилась ёлочка» և «Jingle Bells» երգերից


== Այլ դերասաններ ==
Իլյա Ավերբուխ
Իրինա Լոբաչովա
Ալեքսանդր Սեմչև


== Ծանոթագրություններ ==
Careless Whisper

«Careless Whisper» (անգլ.՝ Անհոգ շշուկ), բրիտանական Wham! փոփ դուետի անդամ Ջորջ Մայքլի սոլո հիթ (ԱՄՆ-ում, Կանադայում և Ճապոնիայում կատարողը նշվում էր որպես Wham! featuring George Michael)։ Թողարկվել է 1984 թվականին Epic Records լեյբլի վրա Մեծ Բրիտանիայում և Columbia Records-ի վրա ԱՄՆ-ում և Կանադայում։ Սինգլը դարձել է 1985 թվականի լավագույն երգ ԱՄՆ-ում և գլխավորել է 25 երկրների հիթ-շքերթները մոտ 6 միլիոն վաճառքներով։ The Official Charts Company-ի տեղեկությունների համաձայն, երգը Մեծ Բրիտանիայում Ջորջ Մայքլի ամենահաջողն է առևտրային առումով։


== Պատմություն ==
Զգացմունքային բալադ անգլիացի ջազային սաքսոֆոնիստ Սթիվ Գրեգորիի մասնակցությամբ։ Երաժշտական տեսահոլովակը նկարահանվել է 1984 թվականի ապրիլին Մայամիում՝ Coconut Grove, Watson Island և Miami’s Grove Towers-ում։ Սինգլը դեբյուտել է բրիտանական հիթ-շքերթում 12-րդ հորիզոնականին և երկու շաբաթ անց գլխավորել է այն, զբաղեցնելով Frankie Goes to Hollywood խմբի «Two Tribes» սուպերհիթի տեղը։ 2016 թվականին երգը ներառվել է Դեդփուլ ֆիլմի սաունդթրեքում։


== Քավեր տարբերակներ ==
1984 թվականին ճապոնացի երգիչ Հիդեկե Սայձեն ձայնագրել է երգի քավեր տարբերակը «抱きしめてジルバ» (Dakishimete Jiruba) անվանմամբ։
1985 թվականին ռուս երգիչ ու երաժիշտ Սերգեյ Մինաեվը ձայնագրել է «Ջութակ» կոմպոզիցիան, հիմք վերցնելով «Careless Whisper»-ի մինուսը։
1985 թվականին փոփ երգչուհի Անիտա Մույը ձայնագրել է երգի քավեր տարբերակը կանտոնական լեզվով «夢幻的擁抱» (The Hug of Dreams) անվանմամբ։
1986 թվականին Pieces of a Dream խումբը ձայնագրել է երգի քավեր տարբերակը իր 1986 թվականի «Joyride» ալբոմի վրա։
Երգը վերձայնագրվել է շատ երաժիշտների կողմից, ներառյալ 2Play (2005), Bananarama (2001) նրանց Exotica ալբոմի վրա, Բրայան Մաքնայթ (2007), Kenny G McKnight-ի հետ (2004) At Last…The Duets ալբոմի վրա, Boston Pops Orchestra և Ջոն Ուիլյամս, Columbia Ballroom Orchestra (1994), Դեյվ Քոզ և Montell Jordan 1999 թվականինThe Fading Tale (2001) ալբոմի վրա, David & the High Spirit (2003), Del (2004), J Irene (2003), Farhad Besharati (2006), Ջորջ Մայքլ (1998), Գլորիա Գեյնոր, Harlemm Lee (2003), Fausto Papetti նվագախումբ (2005), Hit Crew (2006), James Douglas (2003), Խուլիո Իգլեսիաս (2006), Jordan Knight (2006), Քեյթլին Թարվեր (2006), Kenny G (2004), Kymaera (2005), Պոլ Մորիա, Ռիչարդ Կլայդերման (2004), Roger Williams, Roxy Pain (2007), Sarah Washington, The Sax Brothers (2003), Simion Luca (1998), Skip Martin (2006), Slinkee Minx (2004) [A կողմ «Closer» սինգլում], The Shadows (1987) Simply Shadows ալբոմի վրա, Barry Manilow (2008), 3Oh!3 և Seether (2009), Panic! At The Disco (2011)։


== Կոմպոզիցիաների ցանկ ==
Բոլոր երգերի հեղինակն է Ջորջ Մայքլ և Էնդրյու Ռիջլին. 


== Ձայնագրման մասնակիցներ ==
Վոկալ՝ Ջորջ Մայքլ
Սաքսոֆոն՝ Սթիվ Գրեգորի
Բաս կիթառ՝ Դեոն Էսթուս
Հարվածայիններ՝ Թրևոր Մորել
Էլեկտրոնային դաշնամուր՝ Էն Դադլի
Կիթառ՝ Հյու Բյորնս
Ստեղնավորներ՝ Քրիս Քեմերոն, Էնդի Ռիչարդս
Պերկուսիա՝ Դենի Քամինս
Լուսանկարիչ՝ Թոնի Մակգի
Պրոդյուսեր՝ Ջորջ Մայքլ
Երգահան՝ Էնդրյու Ռիջլի, Ջորջ Մայքլ


== Դիրքեր հիթ-շքերթներում ==
Սինգլը 3 շաբաթ եղել է ԱՄՆ-ի Billboard Hot 100-ի և Բրիտանիայի UK Singles Chart-ի առաջին հորիզոնականներին և գլխավորել է ուրիշ երկրների հիթ-շքերթներ։


== Հավաստագրումներ ==


== Ծանոթագրություններ ==


== Արտաքին հղումներ ==
«Careless Whisper»-ի տեսահոլովակ
Love, Love, Love (երգ, Ջեյմս Բլանտ)

«Love, Love, Love», բրիտանացի երաժիշտ Ջեյմս Բլանտի երկրորդ ստուդիական ալբոմի՝ All the Lost Souls-ի հինգերորդ և վերջին սինգլ։ Այս սինգլը համարվում է Բլանտի թվով 9-րդ սինգլը։ Սինգլը թողարկվել է 2008 թվականի նոյեմբերի 7-ին։ UK Singles չարթում սինգլը գտնվում է 121-րդ հորիզոնականում։


== Երգացանկ ==
"Love, Love, Love" - 3:46
"I'll Take Everything" (Demo) - 3:14
"1973" (Live From The Max Sessions, Sydney) - 5:37


== Վարկանշային աղյուսակ ==


== Ծանոթագրություններ ==
Հիսուս Քրիստոսի արձան (Հավանա)

Քրիստոսը Հավանայում (իսպ.՝ Cristo de La Habana), Հիսուս Քրիստոսի արձանը Կուբայի մայրաքաղաք Հավանայում։ Տեղակայված է բլրի վրա՝ Հավանայի ծովախորշի մոտ։ Հեղինակը Խիլմա Մադերան (անգլ.՝ Jilma Madera) է։ Արձանը ստեղծվել է 1958 թվականին։


== Նկարագիր ==
Քրիստոսի արձանը պատրաստած է Կարարայի սպիտակ մարմարից։ Բարձրությունը 20 մետր է, որից 3 մետրը պատվանդանն է։ Ընդհանուր զանգվածը 320 տոննա է։ Արձանը կերտվել է մարմարե 67 կտորից, որոնք բերվել են Իտալիայից։ Ի դեպ, քարերն անձամբ օծել է Պիոս XII Հռոմի Պապը։
Հիսուս Քրիստոսի աջ ձեռքը վեր է բարձրացած, իսկ ձախը՝ կրծքի մոտ է։ Արձանի դեմքն ուղղված է դեպի քաղաքը։
Արձանը գտնվում է Հավանայի արվարձան Կասաբլանկայում։ Բացումը տեղի է ունեցել 1958 թվականի դեկտեմբերի 24-ին։ Այն տեղադրվել է Ֆիդել Կաստրոյի իշխանության գալուց 8 օր առաջ։ Տեղադրման հենց առաջին օրը կայծակը հարվածել և վնասել էր արձանը, որից հետո այն վերականգնել են։
Արձանը գտնվում է ծովի մակարդակից 51 մետր բարձրության բլրակի վրա, այդ պատճառով էլ երևում է քաղաքի զանազան կողմերից։ Արձանի մոտից էլ բացվում է տեսարան դեպի Հավանան։
Իտալիայում աշխատելու ժամանակ Մադերան Կարարայի քաղաքապետ Ֆիլիպո Մարտինելիի խնդրանքով կերտել է արձանի ձեռքերի կրկնօրինակը, որոնք հետագայում քաղաքապետը նվիրել է Երևանին։ Հասնելով Երևան` քանդակագործ Արա Հարությունյանի կողմից ձեռքերը նոր հորինվածք ստացան և տեղադրվեցին Երևանի Օղակաձև զբոսայգում՝ «Բարեկամության ձեռքեր» անվամբ։


== Տես նաև ==
Հիսուս Քրիստոսի արձանը Բրազիլիայում
Հիսուս Քրիստոսի արձանը Լեհաստանում
Հիսուս Քրիստոսի արձանը Սիրիայում
Քրիստոսն անդունդից


== Ծանոթագրություններ ==
Արանչինի

Արանչինի (իտալերեն՝ arancini - փոքրիկ նարինջներ), սիցիլիական խոհանոցի ուտեստ։ Իրենից ներկայացնում է տապակած կամ որոշ դեպքերում եփած բրնձի գնդիկներ, հիմնականում լցենած մսով, նաև պատահում է մոցարելայով, տոմատով և կանաչ ոլոռով։ Եփելուց առաջ արանչինի թաթախում են պակսիմատի մեջ։ Հիմանականում լինում են կլոր, սակայն հանդիպում են նաև այլ ձևերի։
Արինչինին ստացել էայդպիսի անուն իր տեսքի պատճառով։ տապակելուց հետ նրանք դառնում են նարնջագույն և նմանվում են պոքր նարինջների։
Եկզարհ Անտիմովո

Եկզարհ Անտիմովո (բուլղար․՝ Екзарх Антимово), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 13 կմ դեպի հարավ։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 936 մարդ։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Աբդուլինո (գյուղ, Գաֆուրիյսկի շրջան)

Անվան այլ կիրառումների համար տե՛ս՝ Աբդուլինո (այլ կիրառումներ)Աբդուլինո (ռուս.՝ Абдуллино, բաշկիրերեն՝ Абдулла), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 78 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հերթա Ֆիրնբերգ

Հերթա Ֆիրնբերգ (գերմ.՝ Hertha Firnberg, սեպտեմբերի 18, 1909(1909-09-18), Վիեննա, Ավստրո-Հունգարիա - փետրվարի 14, 1994(1994-02-14), Վիեննա, Ավստրիա), ավստրիացի քաղաքագետ։


== Կյանք ==
Հերթա Ֆիրնբերգը ծնվել է 1909 թվականի  սեպտեմբերի 18-ին Վիեննայի 18-րդ շրջանում` Վահրինգում։ Ավելի ուշ ընտանիքը տեղափոխվել է  Նիեդերուբաք (Ստորին Ավստրիայում), որտեղ նրա հայրն աշխատել է որպես  համայնքային բժիշկ։ Հերթայի մայրիկը նրա ծննդից հետո հրաժարվում է իր աշխատանքից որպես քաղաքացիական ծառայող և Հերթայի համար լույս աշխարհ է բերում երկու եղբայր և մեկ քույր։
Տարրական դպրոցից հետո Հերթան Վիեննայում` Հերնալսում, հաճախել է միջին դպրոց։ 1926 թվականին նա միացել է Սոցիալիստական միջին դպրոցի աշակերտների ասոցիացիային (VSM), որտեղ շուտով դարձել է նախագահի տեղակալ։ Որպես Վիեննայի համալսարանի ուսանող` ընդգրկվել է Ուսանողների սոցիալիստական ասոցիացիայի կազմում, եղել է  ուսանողների սոցիալիստական ասոցիացիայի (VSST) անդամ։ 1928 թվականին Ֆիրնբերգը միացել է Աշխատավորների սոցիալ-դեմոկրատական Կարմիր Վիեննա առաջատար կուսակցությանը։ Քրոջ հետ միասին նա տեղափոխվել է բնակարանային անշարժ գույքի գործակալություն (10-րդ շրջանում, ֆավորիտ)։
Երկու կիսամյակից հետո ֆիրնբերգը անցել է տնտեսական և սոցիալական բաժին։
1930 թվականին կարճ ժամանակով Հերթա Ֆիրնբերգը սովորել է Ֆրեյբուրգի համալսարանում։ 1934 թվականի փետրվարին նրա քաղաքական կուսակցության գործունեությունն արգելվել է։  1936 թվականին նա ստացել է իր դոկտորականը։ Աշխատանքը հրատարակվել է 1935 թվականին Դոփշի կողմից, և նա ճանաչվել է որպես Հերթա ֆոն Ֆիրնբերգ։
Պատերազմից հետո Հերթա Ֆիրնբերգը ստանձնել է գրադարանավարի և Վիեննայի համալսարանի ադմինիստրատորի պաշտոնները։ Ի հավելումն դրա` ուսումնասիրել է վիճակագրություն և ծանոթացել տնտեսական և սոցիալական կյանքի հետ նրա ունեցած կապերին։ Հերթա Ֆիրնբերգը 1948 թվականին դարձել է  Ավստրիայի Ստորին պալատի (որը վերակառուցման շրջանում էր) աշխատող, ապա՝ գլխավոր  քարտուղար, վիճակագրական վարչության և ուսումնական գրադարանի ղեկավար։
1941-1945 թվականներին նա աշխատել է Chic Parisienne-ում` ղեկավարելով մոդայի հրատարակչությունը, միաժամանակ սովորել է հաշվապահություն և օպերատիվ կառավարում։
Ի հավելումն դրա նա աշխատել է վիճակագրական և գովազդային գործակալություններում։


== Քաղաքական կարիերա ==
Երկրորդ համաշխարհային պատերազմից ոչ շատ առաջ նա երկու անգամ ամուսնացել է։ Երկուսն էլ ավարտվել է ամուսնալուծությամբ։
Որպես ակտիվ սոցիալ-դեմոկրատ՝ Ֆիրնբերգը չկարողացավ գործնականում հանդես գալ որպես սոցիալական հետազոտող։
1959-1963 թվականներին Ֆիրնբերգը եղել է Վիեննայի դաշնության խորհրդի անդամ, իսկ 1963-1983 թվականներին՝ Ազգային խորհրդի անդամ։ 1967 թվականից նա սոցիալիստ կանանց նախագահի պաշտոնում փոխարինել է Ռոզա Հոխմանին և այդ պաշտոնը զբաղեցրել է  մինչև 1981 թվականը։ Նա, որպես արտաքին գործեր կոմիտեի ներկայացուցիչ,  պաշտոն է զբաղեցրել Ազգային խորհրդում ֆինանսների, կրթության և դատական հարցերով։
1959-1970 թվականներին Եվրոպական խորհրդի խորհրդատվական ասամբլեայում եղել է ավստրիական պատվիրակրության անդամ
։


== Ծանոթագրություններ ==


== Արտաքին հղումներ ==
https://web.archive.org/web/20181113032147/https://www.parlament.gv.at/PAKT/VHG/XXIV/AB/AB_10542/imfname_251156.pdf
Ռիալմա

Ռիալմա (պորտ.՝ Rialma), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Սիերիս գավառի կազմի մեջ։ Բնակչությունը կազմում է 13 000 մարդ՝ 2006 թվականի տվյալներով։ Գրավում է 268,958 կմ2 տարածք։ Բնակչության խտությունը՝ 41,5 մարդ/կմ²։


== Պատմություն ==
Քաղաքը հիմնադրվել է 1953 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 62.323.239,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 5.808,86 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,777 (տվյալները՝ ՄԱԿ-ի զարգացման ծրագրի)։
63

63 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 63 թվականն է, 
I դարի 63-րդ տարին։


== Դեպքեր ==


== Ծնունդներ ==


== Մահեր ==
Ջեննի Վանդա Բարքման

Ջեննի Վանդա Բարքման (գերմ.՝ Jenny-Wanda Barkmann, մայիսի 30, 1922(1922-05-30), Համբուրգ, Վայմարյան Հանրապետություն - հուլիսի 4, 1946(1946-07-04), Գդանսկ, Լեհաստանի Ժողովրդական Հանրապետություն), Շտուտհոֆի կանանց համակենտրոնացման ճամբարի վերակացու, նախկին ֆոտոմոդել։


== Մանկություն ==
Ծնվել է 1922 թվականին։ Մանկությունն անց է կացրել Համբուրգում։


== Մոդելային կարիերա ==
1940 թվականից մինչև 1943 թվականի դեկտեմբեր աշխատել է որպես ֆոտոմոդել։


== Համակենտրոնացման ճամբար ==
1944 թվականի հունվարին սկսել է աշխատել որպես վերակացու՝ Շտուտհոֆի ոչ մեծ համակենտրոնացման ճամբարում։ Այստեղ նա դաժանորեն ծեծի էր ենթարկում բանտարկյալ կանանց, մի քանիսին անգամ մահվան է հասցրել։ Նա մասնակցում էր նաև գազախցիկներ կանանց և երեխաների ընտրության գործընթացին։ Եղել է շատ դաժան, դրա հետ զուգընթաց այնքան գեղեցիկ, որ բանտարկյալ կանայք նրան անվանել են «Գեղեցիկ ուրվական»։


== Փախուստ ճամբարից ==
Ջեննին համակենտրոնացման ճամբարից փախել է 1945 թվականին, երբ խորհրդային զորքերը մոտենում էին արդեն ճամբարին։ Սակայն բռնվել և ձերբակալվել է 1945 թվականի մայիսին՝ Գդանսկի կայարանը լքելու փորձի ժամանակ։ Նա, ինչպես ասում են, սիրախաղ է սկսել իրեն հսկող ոստիկանի հետ և ամենևին չի անհանգստացել սեփական ճակատագրի համար։ Ջեննի Վանդա Բարքմանը մեղավոր է ճանաչվել, որից հետո նրան տրվել է վերջին խոսքի իրավունք։ Նա հայտարարել է, որ կյանքը, իրոք, մեծ հաճույք է, իսկ հաճույքը, որպես կանոն, երկար չի տևում»։


== Մահապատիժ ==
Ջեննի Վանդա Բարքմանը հանրային մահապատժի է ենթարկվել (կախվել է) 1946 թվականի հուլիսի 4-ին Գդանսկից ոչ այնքան հեռու գտնվող Բիսկուպսկի Գորկե տեղանքում։ Նրա մարմինը այրել են, իսկ դիափոշին լցվել է այն տան զուգարանը, որտեղ նա ծնվել էր։


== Ծանոթագրություններ ==


== Արտաքին հղումներ ==
Джени Баркман (Jenny Wanda Barkmann) - место, хроника казни Archived 2013-09-21 at the Wayback Machine.
200 tys. gapiów oglądało egzekucję zbrodniarzy ze Stutthofu
Նիժնի Օդես

Նիժնի Օդես (ռուս.՝ Нижний Одес, կոմի՝ Улыс Одöс), քաղաքատիպ ավան Ռուսաստանի Կոմիի հանրապետության Սոսնոգորսկի մունիցիպալ շրջանի կազմում։
Բնակչությունը 2012 թվականին գրանցված տվյալներով կազմում էր 9627 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տորիի

Տորիի (ճապ.՝ 鳥居, բառացի «թռչնի թառ»), ծիսական դարպասներ, որոնք տեղադրվում են ճապոնական սինտո դավանանքի սրբատեղիների դիմաց։ Ավանդաբար կարմիր են ներկված, առանց փեղկերի երկու սյուներ են վերևում երկու հորիզոնական ձողերով, որոնցից վերևինը կոչվում է (ճապ.՝ 笠, «կասագի»), իսկ ներքևինը՝ (ճապ.՝ 貫, «նուկի»)։
Այժմ տորիին Ճապոնիայի ամենաճանաչելի խորհրդանշաններից մեկն է։ Ամենահայտնին Իցուկուսիմայի տորիին է, որը կառուցվել է 1875 թվականին, 16 մետր բարձրություն ունի։ Դարպասը տաճարային համալիրի մուտքն է ծովի կողմից։ Ամեն մակընթացության ժամանակ նա թեթևակի ընկղմվում է ջրի մեջ։
Are We All We Are

«Are We All We Are» (հայերեն՝ Մի՞թե մենք բոլորս նման ենք), ամերիկացի երգչուհի Փինքի երգը նրա ստուդիական վեցերորդ «The Truth About Love» ալբոմից։ Երգի հեղինակը և պրոդյուսերը Փինքն է, ինչպես նաև Բուտչ Ուոլքերը, Ջոն Հիլը և Էմիլի Հայանը։


== Երգի մասին ==
«Are We All We Are» երգը թողարկվել է 2012 թվականի նոյեմբերի 19-ին ավստրալիական ռադիոյում որպես պրոմոսինգլ։ Փինքը պարզաբանել է, որ երգն իրեն շատ հոգեհարազատ է և իր համերգային շրջագայությունները բացելու համար իդեալական ստեղծագործություն։ Ստեղծագործության բառերը պատմում են աշխատավոր դասի ընտանիքի մասին։
«YouTube»-ում հրապարակված է երգի lyrics տեսանյութը (ցենզուրային տարբերակով)։ Փինքը «Are We All We Are» երգը կատարել է տարբեր փառատոններում, ինչպիսիք են՝ «iTunes Festival»-ը Լոնդոնում, Լոս Անջելեսում։ Բոլոր շոուներում Փինքը հենց այս երգով է բացել իր ելույթները։
Որպես սինգլ՝ Եվրոպայում թողարկվել է 2013 թվականի հոկտեմբերի 31-ին։ Հոկտեմբերի 28-ին թողարկվել է երգի պաշտոնական տեսահոլովակը, որն ստեղծվել է «The Truth About Love Tour» շրջագայության ժամանակ ունեցած ելույթների հատվածների միաձուլմամբ։


== Ձայնագրության մասնակիցներ ==
Փինք՝ կոմպոզիտոր, վոկալ, բեք վոկալ
Բուտչ Ուոլքեր՝ կոմպոզիտոր, պրոդյուսեր, բեք վոկալ
Ջոն Հիլ՝ կոմպոզիտոր, պրոդյուսեր
Էմիլի Հեյնի՝ կոմպոզիտոր, պրոդյուսեր
Զահարի Բեիրդ՝ ստեղնաշարային գործիքներ
Ջին Սինքլեյր՝ լարային գործիքներ
Լաուրա Սայսկ՝ լարային գործիքներ
Ռիչ Կոստեյ՝ մշակում


== Հիթ-շքերթներ ==


== Ծանոթագրություններ ==
Թելամամուռ

Թելամամամուռ (լատ.՝ Bryum), թելամամուռագգիների ընտանիքի միատուն, երկտուն, հազվադեպ՝ բազմատուն ցողունատերևային մամուռների ցեղ։


== Կենսաբանական նկարագիր ==
Ցողունն ուղիղ է, բարձրություն՝ մինչև 2 սմ։ Ընձյուղները կատվիկանման են, ստորին մասինը՝ մանր, վերինը՝ ավելի խոշոր՝ հավաքված փումփուլիկներում կամ վարդակներում, կամ էլ բոլոր տերևները նույն մեծության են, կլորավունձվաձև, ձվանշտարաձև, նշտարաձև և այլն։ Երկարավուն, գլանաձև, տուփիկը (սպորներով) կարմիր տոտիկի վրա է։ Սպորներն առաջանում են գարնանից մինչև ուշ աշուն։


== Տեսակները ==
Հայտնի է 800, ՀՀ-ում՝ 21 տեսակ՝ 

Թելամամաուռ արծաթափայլ (B. argenteum)
Թելամամուռ մազակիր (B.capillare)
Թելամամուռ ճմաձև (B. caespiticium)


== Տարածում ==
Տարածված է բոլոր մարգերի բարձրադիր գոտիներում՝ կիսաանապատներից մինչև ալպյանը։ Աճում է դաշտերում, գետերի և առուների ափերին, ճանապարհների մոտ և այլն։ Առաջացնում է բաց կամ կապտականաչավուն, չոր, արծաթասպիտակավուն ճիմ։


== Ծանոթագրություններ ==
Ռումի

Ռումի (պարսկերեն՝ جلال‌الدین محمد بلخی, Ջալալ ադ-Դին Մուհամմադ Մոուլանա (Ռումի), սեպտեմբերի 30, 1207(1207-09-30), Vakhsh, Խալտոնի մարզ, Տաջիկստան - դեկտեմբերի 17, 1273(1273-12-17)[…], Քոնիա, Իկոնայի սուլթանություն), պարսիկ բանաստեղծ, իրավաբան, սուֆի և աստվածաբան։


== Կենսագրություն ==
Մեծագույն սուֆի բանաստեղծ Ջալալ ադ-Դին Մոհամմադ Ռումին ծնվել է Բալխում (այժմ Աֆղանստանի տարածք)։ Սերում է իսլամական աստվածաբանության հայտնի գիտակի ընտանիքից։ Երկար տարիներ հոր հետ Միջին և Մերձավոր Արևելքում շրջագայելուց հետո հաստատվել է սելջուկների մայրաքաղաք Իկոնիայում (Ռում՝ այստեղից էլ նրա «Ռումի» կեղծանունը), որը մշակութային և կրոնական կյանքի կենտրոն էր։ Փայլուն կրթություն է ստացել և' հումանիտար, և' բնական գիտությունների բնագավառում։ Հոր մահից հետո, 24 տարեկան հասակում փոխարինել է նրան տեղի հայտնի մադրասեում և անմիջապես ճանաչվել հեղինակավոր կրոնական գործիչների կողմից. ստացել է սուֆի շեյխի տիտղոս։


== Աշխատանքներ ==
Նշանավոր է նրա վեց ընդարձակ մասերից բաղկացած «Մասնավի մաանավի» («Պոեմ բարոյագիտական») պոեմը՝ թելադրված Ռումիի և գրառված նրա աշակերտների կողմից։ Այն գրված է երկտողերով (բեյթ), իրենից ներկայացնում է առակների ժողովածու՝ փիլիսոփայական և բարոյա-իմաստասիրական վերջաբանով։ Ռումին ցուցաբերել է կրոնական գիտելիքների խոր իմացություն, բանահյուսական աղբյուրների և սյուժեների գիտակություն։ Նրա քնարական դիվանը ընդգրկում է 2073 կրոնափիլիսոփայական ղազալ և մոտ 2000 ռուբայի։ Կյանքի երկրորդ շրջանում իր ղազալների վերջին բեյթը ստորագրել է ոչ թե իր, այլ իր հոգևոր ուսուցչի՝ [մորշեդ] Շամս-է Թաբրիզիի [Թավրիզի արև] անունով։ Այդ բանաստեղծությունները համարվում են հիրավի սուֆիական-միստիկական բանաստեղծության կատարյալ օրինակներ։ 1957-1967 թթ. Թեհրանում հրատարակվել է Ռումիի երկերի ժողովածուի (քոլլիյաթ) ութ հատորյակը, Բադի օլ-Զաման Ֆուրուզանֆարի աշխատասիրությամբ։
Ռումիից առայժմ հայտնի հայերեն առաջին թարգմանությունը՝ մեկ երկտող, պահպանվել է 1700-ին գրված մի ձեռագիր մատյանում (Երևանի Մեսրոպ Մաշտոցի անվան Մատենադարան, ձեռագիր N 6146)։ Մեր օրերում Ռումիից գազելներ են թարգմանել Ս․ Տարոնցին, Ս․ Ումառյանը։


== Ծանոթագրություններ ==


== Արտաքին հղումներ ==

Ռումիի ստեղծագործությունները (հայերեն թարգմանությամբ) Իսլամական մշակույթի և կապերի կազմակերպության կայքում(չաշխատող հղում)
Զելենոպոլիե (ավան, Արտյոմովսկի շրջան)

Զելենոպոլիե (ուկրաիներեն՝ Зеленопілля), ավան Ուկրաինայի Դոնեցկի մարզի Արտյոմովսկիում։
2001 թվականի տվյալներով Զելենոպոլիե ավանում բնակվում էր 316 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արվանտակ

Արվանտակ (լատ.՝ Cynodon), շնատամ, դաշտավլուկազգիների (հացազգիներ) ընտանիքի բազմամյա կոճղարմատավոր խոտաբույսերի ցեղ։ Հայտնի է 10, ՀՀ-ում՝ 1 տեսակ՝ արվանտակ մատնաձև կամ շնատամ (C. dactylon)։


== Ձևաբանություն ==
Ցողունը կիսականգուն է, հիմքից՝ ճյուղավորվող, բարձրությունը՝ 40-80 սմ։ Տերևները գծաձև են, կոշտ, թխակապտավուն։ Ծաղկաբույլը թաթաձև է՝ 3-8 հասկանման ճյուղերով, հասկիկները՝ մանր։ Ծաղկում և պտղաբերում է հունիս-սեպտեմբերին։ Հատիկը մերկ է, մուգ գորշագույն։ Չորադիմացկուն կերաբույս է։ Օգտագործվում է նաև որպես սիզամարգային բույս՝ ֆուտբոլի և թենիսի խաղադաշտերը կանաչապատելու համար։


== Տարածվածությունը Հայաստանում ==
Տարածված է գրեթե բոլոր մարզերում։ Աճում է բաց լանջերին, գետափերին, ճամփեզրերին։ Մոլախոտ է։ Աղբոտում է ցանքերը և այգիները։


== Ծանոթագրություններ ==
(4649) Սումոտո

(4649) Սումոտո (անգլ.՝ Sumoto), աստերոիդ աստերոիդների հիմնական գոտում։ Հայտնաբերվել է 1936 թվականի դեկտեմբերի 20-ին Մարգարիտա Լոժյեի կողմից Նիցայում։
Միջին հեռավորությունը Արեգակից կազմում է 2,743325 ա. մ., առավելագույնը մոտենում է 2,4145 ա. մ. հեռավորության վրա և հեռանում 3,0721 ա. մ.։ Արեգակի շուրջ մեկ ամբողջական պտույտ է կատարում 1659,64 երկրային օրվա ընթացքում, իր ուղեծրով շարժվելով միջինում 0,216914 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4649) Սումոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Erreà

Էռռեա (իտալերեն՝ Errea), սպորտային հագուստ և պարագաներ արտադրող իտալական ընկերություն։ Մարզաշապիկներից, մարզակոշիկներից բացի ընկերությունն արտադրում է պայուսակներ, անդրավարտիքներ, վարտիքներ, գլխարկներ և այլն։ Ընդ որում՝ երաշխավորում է, որ իր արտադրանքում օգտագործված չեն քիմիական վնասակար նյութեր պարունակող գործվածեղեն ու կաշվեղեն։ Այսինքն՝ մարզահագուստը պատրաստվում է  Oeko-tex standard տեխնոլոգիայի պահանջներին համապատասխան։ Ի դեպ, «Էռեա»-ն այդ տեխնոլոգիայի կիրառմանն անցած առաջին ընկերությունն է։


== Պատմություն ==
Հիմնադրվել է 1988 թվականին Գանդոլֆի ընտանիքի կողմից։ Շտաբ-բնակարանը գտնվում է Պարմաի մերձակա Տորիե քաղաքում։ 1994 թվականին մուտք է գործել անգլիական ֆուտբոլային շուկա՝ մարզահագուստի երկարամյա մատակարարման պայմանագիր կնքելով Միդլսբրո թիմի հետ, որն այդ  ժամանակ հանդես էր գալիս Պրեմիեր լիգայում։ 2011 թվականին այդպիսի մի գործարք էլ կնքել է Նորվիչ քաղաքի ֆուտբոլային թիմի հետ։
2013 թվականին ընկերությունն իր 25-ամյակը նշել է՝ ներկայացնելով հաջորդ մրցաշրջանի մատակարարումների համար իր գլխավոր կլիենտները դարձած  ֆուտբոլային թիմերին, որոնց շարքում են Պարմա ՖԱ-ն, Ատալանտա (ֆուտբոլային ակումբ)ը, Նորվիչ Սիթին, Բրայթոն ընդ Հոուվ Ալբիոնը, Բլեքփուլը, Ռայո Վալեկանոն, Նումանսիա ՖԱ-ն, Ալկորկոն իսպանական քաղաքի թիմը, ADO Den Haag-ը, Նանտ ՖԱ-ն։
Erreà ընկերությունը բազմաթիվ ազգային հավաքականների, մարզական ակումբների հովանավորն է։


== Ծանոթագրություններ ==


== Արտաքին հղումներ ==
Պաշտոնական կայքէջը
Официальный сайт Великобритания
Erreà США
Erreà en Twitter
Erreà en Facebook
Erreà en Instagram
Բարդոժ

Բարդոժ, լեռ Հայկական Պար լեռնահամակարգում, Գայլատու լճից մոտ 32 կմ արաևլք։ Լանջերը կտրտված են խոր ձորերով։ Նշանակված է Կովկասի 5-վերստանոց քարտեզում։


== Ծանոթագրություններ ==
Բոխի արևելյան

Բոզի արևելյան (լատ.՝ Carpinus orientalis Mill), կեչազգիներ ընտանիքի, բոզի ցեղի բույս


== Նկարագրություն ==
Տերևաթափ, փոքր ծառ է՝ 5—18 մ բարձրությամբ, սակայն մեծ մասամբ թփանման տեսք ունի։ Սաղարթը ձվաձև է կամ կլորավուն։ Բունը ծուռումուռ է, անկյունավոր,
ծածկված սևամոխրավուն կեղևով, 20—40 սմ տրամագծով։ Երիտասարդ ընձյուղները և տերևակոթունները ծածկված են թաղիքանման մազմզուկներով։ Բողբոջները մանր են, 3—4 մմ երկարությամբ, ձվաձև, կարմրադարչնագույն, թարթիչաեզր թեփուկներով ծածկված։ Տերևները մուգ կանաչ են, մերկ, աշնանը ստանում են կիտրոնադեղին
գունավորում։ Օվալաձև են կամ օվալա-ձվաձև, 2—5 սմ երկարությամբ և 1,5—3 սմ լայնությամբ, սրածայր, սղոցաատամնաեզր։ Հիմքում կլորավուն են կամ թեթևակի թեք սրտաձև, կրկնակի-սուր սղոցաեզր։ Տերևակոթունների երկարությունը հասնում է 3—10 մմ-ի։ Պտղաբերող կատվիկները բաց կանաչավուն են, 3 —8 սմ երկարությամբ, նստած 1,2—2 սմ երկարությամբ պտղակոթունների վրա։ Տերևափաթթոցները օվալաձև են, առանց բլթակների, անհավասար-ատամնաեզր։ Ընկուզիկը վերևի կողմից մազմզուկապատ է, գորշգույնի։ Հանդիպում են խոշորատերև ձևեր, որոնց տերևների երկարությունը կազմում է 3—9 սմ, 1—2,5 սմ լայնությամբ։ Ծաղկում է ապրիլին, պտուղները հասունանում են հոկտեմբերին։


== Տարածվածություն ==
Բնական պայմաններում տարածված է Կովկասում Ղրիմում Միջերկրական ծովի ափերին Փոքր Ասիայում, Հարավային Եվրոպայում, Բալկաններում, Իրանում։ Հայաստանի սահմաններում հանդիպում է Իջևանի, Շամշադինի Ստեփանավանի, Թումանյանի, Նոյեմբերյանի, Գուգարքի շրջաններում՝ ծովի մակերևույթից մինչև 1200 մ, և Զանգեզուրում՝ մինչև 1500 մ բարձրությունների վրա։


== Կիրառություն ==
Ջերմասեր է, պահանջկոտ չէ հողի նկատմամբ, չորադիմացկուն է։ Արտակարգ լուսասեր լինելով՝ գերադասում է անտառից դուրս աճել, որտեղ արևի լույսը առատ է։
Ընտանի և վայրի կենդանիները մեծ հաճույքով սնվում են ղաժու տերևներով ու մատղաշ ընձյուղներով, և քանի որ խիստ դանդաղ է աճում, ղաժու բուսուտները խոշտանգված տեսք են ունենում։ Անհրաժեշտ է լայնորեն օգտագործել մեր հանրապետության ցածրադիր շրջանների բնակավայրերի կանաչապատման բնագավառում։


== Ծանոթագրություններ ==
Ռեզո Ջիկիա

Ռեզո Ջիկիա (վրաց.՝ რეზო ჯიქია; ռուս.՝ Резо Котеевич Джикия, սեպտեմբերի 1, 1980(1980-09-01), Իրկուտսկ, ՌԽՖՍՀ, ԽՍՀՄ), ռուս ֆուտբոլիստ։


== Կարիերա ==
Իրկուտսկի ֆուտբոլի դպրոցի սան է։ Ֆուտբոլ խաղալ սկսել է 6 տարեկանում։ Առաջին մարզիչը եղել է Օլեգ Սերովը։ Ռեզո Ջիկիան հրավիրվել է իր հայրենի քաղաքի «Զվեզդա» ակումբ, երբ լրացել է նրա 16 տարին։
1997 թվական վարձավճարով խաղացել է Երկրորդ լիգայում՝ Անգարսկի  «Անգարա» ակումբում։ Հետո վարձավճարով հանդես է եկել ռուսական ակումբներում՝ Նովոսիբիրսկի  «Չկալովեց-Օլիմպիկում» և Չիտայի «Լոկոմոտիվում»։
2004 թվականին խաղացել է տարբեր վրացական թիմերում, 2008 թվականի փետրվարին տեղափոխվել է Մախաչկալայի «Անժի» ակումբ։ 2009 թվականին վերադարձել է Վրաստան։


== Ծանոթագրություններ ==


== Արտաքին հղումներ ==
Վիճակագրությունը playerhistory.com կայքում(անգլ.)
Ֆուտբոլիստի էջը FootballFacts.ru կայքում